
HOTĂRÂRE

cu privire la Raportul de monitorizare APEL Emisiuni achiziţionate și co-produse în IPNA Compania „Teleradio-Moldova”

În conformitate cu prevederile art.51 alin.(2), art.56 alin.(6), art.58 lit.c) din Codul audiovizualului al Republicii Moldova

şi în baza p.42 lit.d), m) și n) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/3 din 09.02.2007,
Hotărârii Consiliului de Observatori nr.168 din 29 decembrie 2011 cu privire la Regulamentul privind parteneriatul dintre IPNA Compania „Teleradio-Moldova” şi producătorii independenţi autohtoni,  
în urma examinării Raportului de monitorizare APEL Emisiuni achiziţionate și co-produse în IPNA Compania „Teleradio-Moldova”, prezentat de Ion Bunduchi, director executive APEL,
Consiliul de Observatori

HOTĂRĂŞTE:

1. Se ia act de Raportul de monitorizare APEL Emisiuni achiziţionate și co-produse în IPNA Compania „Teleradio-Moldova”, prezentat de Ion Bunduchi, director executive APEL (se anexează).
2. Președintele IPNA Compania „Teleradio-Moldova”, directorul radiodifuziunii și directorul televiziunii vor  elabora politici stimulatorii în vederea sporirii achizițiilor de la producătorii independenți autohtoni în conformitate cu Directiva 2010/13/UE a Parlamentului European și a Consiliului Europei.
3. Președintele IPNA Compania „Teleradio-Moldova” va identifica  resurse suplimentare, în Caietul de sarcini pentru 2014, pentru  majorarea achizițiilor de programe create de producători independenți autohtoni.

4. Președintele IPNA Compania „Teleradio-Moldova” și Consiliul de Observatori vor înainta repetat, către Comisia cultură, educaţie, cercetare, tineret, sport şi mass-media a Parlamentului Republicii Moldova, un demers cu privire la amendarea legislației în vigoare privind achizițiile publice. 
4. Prezenta hotărâre intră în vigoare în ziua adoptării.

Prezenta hotărâre a fost adoptată cu votul a 8 membri ai Consiliului de Observatori (V. Bogatu, L. Călugaru, P. Grozavu, Lozinschi-Hadei, V.Meșină-Prodan, A. Peru-Balan, E. Rîbca, V. Ţapeş; contra – D. Deleu). 

Preşedintele 
Consiliului de Observatori                                 Aurelia Peru-Balan

Secretarul şedinţei 
Consiliului de Observatori                                 Viorica Bogatu                                                  

„Contribuţii la edificarea serviciului public naţional de radio şi televiziune”
Raport de monitorizare 

Perioada: 01.01. 2013 – 28.02. 2013
Proiect realizat de Asociatia Presei Electronice cu sprijinul Fundaţiei Soros-Moldova 

     Chişinău - 2013

www.apel.md
1. CADRUL METODOLOGIC
Perioada: 01.01. 2013 – 28.02. 2013
Obiectul monitorizării: emisiuni/rubrici achiziţionate/co-produse
Scopul: a determina dacă emisiunile/rubricile achiziţionate/co-produse sunt difuzate în conformitate cu rigorile legislative în vigoare; a determina cota emisiei achiziţionate/co-produse din volumul total al serviciilor de programe
Autorul monitorizării: Asociaţia Presei Electronice din Moldova
GRILA DE MONITORIZARE:

Posturi monitorizate: Radio Moldova, Tv Moldova 1
Subiecţi/aspecte monitorizate:
· Data şi ora plasării emisiunilor/rubricilor achiziţionate/co-produse ;
· Tematica emisiunilor/rubricilor achiziţionate/co-produse(socială, economică, culturală etc); 

· Durata emisiunilor/rubricilor achiziţionate/co-produse (fiecare emisiune, fiecare rubrică; zilnic, săptămânal, lunar);
· Nume/denumire producător independent; co-producător;
· Modul de identificare a emisiunilor/rubricilor achiziţionate/co-produse (anunţat, cu jingle, fără jingle; la începutul şi/sau la sfârşitul emisiunii);
· Limba de prezentare a producătorului independent; co-producătorului (română, rusă).
Analiza cantitativă:

· Numărul emisiunilor/rubricilor achiziţionate/co-produse (zi/săptămână/lună);

· Volumul de timp alocat emisiunilor/rubricilor achiziţionate/co-produse într-o zi/săptămână/lună; 
· Numărul producătorilor independenţi/co-producătorilor de emisiuni/rubrici. 
Analiza calitativă:
· Respectarea rigorilor legislative în cazul prezentării producătorilor independenţi/co-producătorilor (anunţat/neanunţat);

· Respectarea rigorilor legislative în cazul prezentării emisiunilor/rubricilor achiziţionate/ co-produse (cu respectarea legislaţiei/cu încălcarea legislaţiei);

· Tematica achizitiilor-co-productiilor.

Preliminarii

Potrivit articolului 51 (p.2) al Codului Audiovizualului al Republicii Moldova  „pentru a încuraja şi promova realizarea producţiei autohtone şi a asigura ca programele sale să ofere o varietate largă de opinii şi perspective, Compania („Teleradio-Moldova”) va tinde să obţină 20% din serviciile sale de programe de la producătorii independenţi din Republica Moldova”. De asemenea, Direcţiile strategice de dezvoltare a IPNA pentru anii 2010-2015 prevăd „extinderea cooperării cu producătorii independenţi, instituţiile culturale (producţii externe de muzică şi teatru), autorităţile locale” (p.6).

În Caietul de sarcini al IPNA „Teleradio-Moldova” pentru anul 2013 instituţia publică naţională a audiovizualului şi-a propus întru realizare mai multe obiective de importanţă majoră, inclusiv următorul  privind relaţia cu producătorii independenţi:   

 la Radio Moldova – 5 % din volumul de emisie va fi asigurat cu produse achiziţionate, iar la TV Moldova 1 ponderea emisiunilor co-produse şi/sau achiziţionate va creşte până la 5,08 % din volumul emisiei originale. Documentul în cauză mai stipulează că timp de câţiva ani volumul achiziţiilor programelor autohtone va creşte până la 10%, însă nu sunt fixate termenele concrete în care va fi atinsă această cotă.

De observat că Radio Moldova s-a angajat să acopere cu produse achiziţionate de la producătorii independenţi autohtoni 5 la sută din volumul de emisie, iar Tv Moldova 1 – 5,08 % - din volumul emisiei originale (p.17, Caietul de sarcini, http://trm.md/ro/caiet-de-sarcini/). În acelaşi rând, în Tabelul (vezi Tabelul 1) ce reflectă volumele de emisie planificate pentru anul 2013 (p.20, Caietul de sarcini, http://trm.md/ro/caiet-de-sarcini/) sunt utilizate alte sintagme: „Total: 8665 ore/an de emisie proprie originală cu reluări şi preluări”; „prima difuzare”; „re-difuzare”. Din tabel reiese că 5,08% reprezintă „Achiziţii autohtone”, în volum de 440 ore: 220 ore (2,54%) – în „prima difuzare” şi 220 ore (2,545) -  în „re-difuzare”. Tabelul, însă, nu indică volumul de co-productii.

Tabelul 1

Volumul de emisie – 8760 ore/an; 24 ore/zi, dintre care 95 ore – revizie tehnică

Total: 8665 ore/an de emisie proprie originală cu reluări şi preluări

	Produse
	Volum total

(ore)
	Volum total  (%)
	Prima difuzare

(ore)
	Prima difuzare

(%)
	Re-difuzare (ore)
	Re-difuzare (%)

	1. Producţie proprie (produs Moldova 1) (total)
	5745
	66,30%
	2555
	29,49%
	3190
	36,81%



	Ştiri
	980
	11,30%
	767        
	8,85%
	213     
	2,45%

	Emisiuni
	4765 
	55,00%
	1788
	20,64%
	2977
	34,36%

	2.Producţie achiziţionată (total)
	2920
	33,70%
	1550
	17,89%
	1370
	15,81%

	Achiziţii autohtone
	440
	5,08%
	220
	2,54%
	220
	2,54%

	Achiziţii străine (filme artistice, documentare)
	2260
	26,08%
	1130 
	13,04%
	1130
	13,04%

	Schimb de programe UERT, DW, ambasade, ţări străine
	220
	2,54%
	200 
	2,31%
	20 
	0,23%

	Volum total de emisie/ore
	8665
	100%
	3785
	47,38%
	4880
	52,62%


Utilizarea mai multor sintagme face dificilă atât înţelegerea semnificaţiilor lor, cât şi calcularea adecvată a cotelor planificate, ce ar reprezenta un rezultat real. Asta, pentru că, de exemplu, dicţionarul explicativ român dă următoarea definiţie a cuvântului original (Despre acte, documente, opere artistice şi literare, fotografii etc.; adesea substantivat, n.): „Care constituie întâiul exemplar, care a servit sau poate servi drept bază pentru copii, reproduceri sau multiplicări; care a fost produs pentru prima oară într-o anumită formă”. (http://www.dictionar-explicativ-roman/40164). Deci, „reluările”, „preluările” si „re-difuzările”, potrivit dictionarului, nu constituie emisie originală. 

Pe de altă parte, articolul 17 al Directivei 2010/13/UE a Parlamentului European şi a Consiliului din 10 martie 2010 privind coordonarea anumitor dispoziţii stabilite prin acte cu putere de lege sau acte administrative în cadrul statelor membre cu privire la furnizarea de servicii mass-media audiovizuale (Directiva serviciilor mass-media audiovizuale) L 95/2  Jurnalul Oficial al Uniunii Europene 15.4.2010 (http://www.cna.ro/Directiva-2010-13-UE-a.html) stipulează: „...statele membre garantează că staţiile de emisie rezervă cel puţin 10 % din timpul lor de emisie, din care se  scade timpul alocat ştirilor, evenimentelor sportive, jocurilor, publicităţii serviciilor teletext şi teleshoppingului, sau, ca alternativă, la discreţia fiecărui stat membru, cel puţin 10 % din bugetul lor de programe pentru opere europene create de producători independenţi de staţiile de emisie. Această proporţie, având în vedere responsabilităţile de ordin informaţional, educaţional, cultural şi de divertisment ale staţiei de emisie către publicul său, ar trebui atinsă progresiv, pe baza unor criterii adecvate. Aceasta trebuie obţinută prin alocarea unei proporţii adecvate operelor noi, respectiv a operelor transmise într-un interval de cinci ani după producţie”. 

De aceea, estimările rezultatelor în prezentul Raport de monitorizare a emisiunilor/rubricilor achiziţionate şi co-produse, difuzate de Radio Moldova şi TV Moldova 1 în perioada ianuarie-februarie 2013, sunt făcute luând în consideraţie si recomandările europene, pe care le calificăm drept standarde de urmat pentru radiodifuzorii autohtoni, inclusiv cel naţional public. 

I. Radio Moldova
În perioada monitorizată Radio Moldova a difuzat 3 cicluri de emisiuni achiziţionate de la producători independenţi; 5 cicluri de emisiuni co-produse; 3 rubrici permanente co-produse si anume:

· Dialoguri transnistrene (în rus. - Dialoghi) – achiziţie Europa Liberă

· Reporter de gardă – achiziţie Asociaţia teleradiojurnaliştilor  independenţi; Ziarul de Gardă

· Punct şi de la capăt – achiziţie Europa Liberă

· Conexiuni cu valoare adăugată (emisiune) – co-producător Centrul pentru drepturile Omului

· Scutul Patriei (emisiune) – co-producător Ministerul Apărării

· Parteneriate pentru fiecare copil/Viitorul începe în familie (emisiune) – co-producător Realmedia com SRL

· Sănătate pentru toţi (emisiune) – co-producător Berlin Chemie; Gedeon Richter

· Evrica (emisiune) – co-producător – Oficiul naţional de brevete; Agenţia de stat pentru proprietate intelectuală

· Dialog social (rubrică în cadrul emisiunii Matinal naţional) – co-producător CNSM

· Fidel sănătăţii tale/Ghidul CNAM pentru sănătate (rubrică în cadrul emisiunii Matinal naţional) – co-producător CNAM

· Viaţa – o prioritate în trafic (rubrică în cadrul emisiunii Matinal naţional) – co-producător Ministerul transporturilor şi infrastructurii drumurilor. 

De remarcat că în luna ianuarie au fost difuzate 7 cicluri de emisiuni achiziţionate/co-produse şi 3 rubrici permanente co-produse, iar în luna februarie s-a mai adăugat o emisiune co-produsă – Evrica - prima ediţie apărând pe 24.02.2013. Toate emisiunile şi rubricile, monitorizate în perioada de referinţă, cu excepţia emisiunii Dialoguri transnistrene transmisă în două limbi(varianta în limba rusă - Dialoghi), au fost realizate si difuzate  în limba română.  
Datele monitorizării denotă faptul că atât numărul emisiunilor/rubricilor achiziţionate/co-produse, cât şi durata acestora diferă, în unele cazuri destul de evident, de la o lună la alta. Astfel, de exemplu, rubrica Ghidul CNAM pentru sănătate a apărut în ianuarie de 4 ori, iar în februarie - o singură dată; rubrica Viaţa – o prioritate în trafic a apărut în ianuarie 1 dată, pe când în februarie  de 12 ori;  rubrica Dialog social a fost difuzată în ianuarie de 5 ori, în februarie – de 3 ori. Din punctul de vedere al duratei cel mai mare volum al timpului de emisie l-au acumulat în perioada de referinţă emisiunile Scutul Patriei (21110 sec.); Sănătate pentru toţi (14446 sec.); Punct şi de la capăt (14221 sec.) şi Reporter de gardă (14097 sec.). Vezi Diagramele 1 şi 2.

Diagrama 1

Referitor la modul de anunţare a numelui/denumirii producătorului independent/co-producătorului lucrurile se prezintă în felul următor: 

· Dialoguri transnistrene (Dialoghi) – anunţat până la emisiune printr-un spot publicitar cu durata de 15 sec.

· Dialog social – anunţat până la emisiune printr-un spot publicitar cu durata de 20 sec.

· Ghidul CNAM pentru sănătate (Fidel sănătăţii tale) – anunţat până la emisiune printr-un spot publicitar cu durata de 15 sec.

· Conexiuni cu valoare adăugată – anunţat până la emisiune printr-un spot publicitar cu durata de 15 sec.

· Reporter de Gardă – anunţat până şi după emisiune prin două spoturi publicitare fiecare cu durata  de 20 sec.

· Punct şi de la capăt – anunţat până la emisiune printr-un spot publicitar cu durata de 10 sec.

· Parteneriate pentru fiecare copil (Viitorul începe în familie) – anunţat până la emisiune printr-un spot publicitar cu durata de 55 sec.

· Viaţa – o prioritate în trafic – anunţat după emisiune printr-un spot publicitar de 10 sec.

· Sănătate pentru toţi – anunţat până la şi după emisiune prin două spoturi publicitare fiecare cu durata de 30 sec.

· Evrica – anunţat de către moderator numele co-autorului până la şi la sfârşitul emisiunii. 

Astfel, observăm că în majoritatea cazurilor numele/denumirea producătorului independent sau a co-producătorului este anunţat la Radio Moldova înainte de începerea emisiunii/rubricii propriu-zise. 

Pe de altă parte, numele/denumirea co-producătorului emisiunii Scutul Patriei – Ministerul Apărării - nu este anunţat nici o dată în nici un fel pe întreg parcursul perioadei monitorizate.

Referitor la volumul emisiunilor achiziţionate datele monitorizării arată că în lunile ianuarie – februarie 2013 au fost puse pe post trei cicluri de emisiuni: două fiind produse de Europa Liberă  şi unul – de Asociaţia teleradiojurnaliştilor independenţi. În total, volumul de emisie în perioada de referinţă a fost asigurat cu produse achiziţionate în proporţie de 2 la sută (vezi Diagramele 3 şi 4). Cota de 2 % a fost calculată din volumul de emisie monitorizat de către APEL – 12 ore pe zi. Prin urmare, dacă ciclurile achiziţionate au fost reluate fidel în orele nocturne, atunci cota se dublează – 4 %. Conform recomandărilor europene, cota produselor achiziţionate trebuie să constituie un anumit procent din volumul de emisie, exceptând timpul dedicat ştirilor, evenimentelor sportive, jocurilor, serviciilor teletext şi teleshopping. Prin urmare, putem presupune ca obiectivul de 5 la sută, preconizat pentru a fi atins de Radio Moldova în Caietul de sarcini al IPNA „Teleradio-Moldova” pe parcursul anului 2013, cel putin, în lunile ianuarie-februarie, a fost atins. 

Diagrama 3

[image: image4.emf]Radio Moldova: volum achizitii emisiuni (sec.)

5295

7100

7020

7121

7077

6995

Dialoguri transnistrene Reporter de Garda Punct si de la capat

ianuarie 2013 februarie 2013


Diagrama 4

[image: image5.emf]Radio Moldova: raport volum emisie : volum achizitii (ore). 

Ianuarie-februarie 2013

697 (98%)

11 (2%)

volum emisie volum achizitii


Majoritatea emisiunilor/rubricilor achiziţionate şi co-produse, puse pe post de către Radio Moldova în lunile ianuarie-februarie 2013, vizează probleme ce ţin, în special, de domeniul social, al educaţiei, al sănătăţii, al securităţii rutiere ş.a. În acest context, constatăm judiciozitate în selectarea tematicilor produselor achiziţionate de  Radio Moldova în lunile monitorizate. 

Analiza datelor obţinute în urma monitorizării a permis, totodată, şi depistarea mai multor deficienţe. Astfel, în unele cazuri  ora anunţată în program nu corespunde cu ora reală la care este difuzată emisiunea/rubrica. Exemple: 

02.01.2013 – rubrica Dialog social este anunţată pentru ora 7:15, dar este difuzată la 7:21; 

06.01.2013 – rubrica Viaţa – o prioritate în trafic este anunţată pentru ora 8:10, dar apare la ora 7:12; 

08.02.2013 – rubrica Viaţa – o prioritate în trafic este anunţată pentru ora 8:10, dar în realitate este difuzată la 7:14.

În alte cazuri emisiunea/rubrica, deşi anunţată în program la o oră anumită, nu este pur şi simplu difuzată. De pildă: 02.06.2013 – rubrica Dialog social, anunţată pentru ora 7:20, nu a fost difuzată; 08.02.2013 – rubrica Fideli sănătăţii tale, anunţată pentru ora 7:20, nu a fost difuzată; 22.02.2013 – aceeaşi rubrică (Fideli sănătăţii tale) nu a fost transmisă.

Emisiunea achiziţionată Punct şi de la capăt, difuzată săptămânal, este prezentată cu jingle-ul „Şapte zile cu Europa Liberă”, ceea ce creează impresia că postul Radio Moldova face publicitate unui alt post de radio.

II. TV Moldova 1

În perioada monitorizată TV Moldova 1 a difuzat în total 1 ciclu de emisiuni achiziţionate şi 11 cicluri de emisiuni co-produse. Acestea sunt: 

· Reporter de Gardă – achiziţie Asociaţia teleradiojurnaliştilor independenţi; Ziarul de Gardă

· Prin istorie spre victorie – co-producţie  Orhei Vit S.A.; Perfect-Tur; Belmar

· Accente economice – co-producţie CNAM

· Dialog social – co-producţie Confederaţia sindicatelor

· Natura în obiectiv – co-producţie ASS Moldsilva; Ministerul Mediului

· Parteneriate pentru fiecare copil – USAID& Parteneriate pentru fiecare copil; Ministerul muncii
· World stories -  co-producţie Deutsche Welle

· Milioane pentru Moldova – co-producţie Loteria Naţională a Moldovei

· Super Loto – co-producţie IM Loteria Moldovei

· Fotbal non-stop – co-producţie Federaţia de Fotbal a Moldovei

· Părinţi şi copii – co-producţie Agenţia Elveţiană pentru Dezvoltare şi Cooperare; Centrul pentru Politici şi Servicii de Sănătate; Ministerul Sănătăţii al RM

· Casa mea – co-producţie echipa Angelei Postolachi

Datele monitorizării demonstrează faptul că atât numărul emisiunilor achiziţionate/co-produse, cât şi durata acestora diferă de la o lună la alta.  Observăm, pe alocuri, o repartizare destul de neuniformă a lor pe parcursul lunilor ianuarie – februarie. Astfel, de pildă, emisiunea Natura în obiectiv a fost difuzată în luna ianuarie de 10 ori (inclusiv reluări), iar în februarie – de 8 ori; emisiunea Reporter de gardă a apărut în ianuarie de 3 ori, pe când în februarie – de 10 ori.

Ca durată, cel mai mare volum al timpului de emisie l-au acumulat în lunile monitorizate următoarele emisiuni: Prin istorie spre victorie (33112 sec.); Natura în obiectiv (30094 sec.); Părinţi şi copii (26429 sec.), Accente economice (21569 sec.). Vezi Diagramele 5 şi 6.

Diagrama 5

Diagrama 6

În ceea ce priveşte modul de anunţare a numelui/denumirii producătorului independent/ co-producătorului lucrurile se prezintă în felul următor: 

· Reporter de Gardă – anunţat până, în interiorul şi după emisiune, prin logo

· Prin istorie spre victorie - anunţat până, în interiorul şi după emisiune 

· Accente economice – anunţat în unele cazuri în interiorul editiei, în altele - după emisiune

· Dialog social – anunţat până, în interiorul şi după emisiune, prin text derulant

· Natura în obiectiv – anunţat după emisiune

· Parteneriate pentru fiecare copil – anunţat după emisiune

· World stories – anunţat până la emisiune

· Milioane pentru Moldova – anunţat până la şi după emisiune, prin logo

· Super Loto – anunţat în interiorul emisiunii 

· Pârinţi şi copii – anunţat după emisiune

· Casa mea – anunţat până la şi după emisiune prin spot publicitar cu durata de 31/12 sec.

În decursul lunii ianuarie în grila de emisie a postului TV Moldova 1 apare destul de des o emisiune scurtă cu denumirea Filler, care conţine, de regulă, felicitări, în special muzicale, de la vedete. În multe cazuri aceasta nu este anunţată în programul emisiunilor. La fel, nu este clar: poate sau nu poate fi catalogată drept o co-producţie. 

Constatăm că numele/denumirea producătorului independent sau a co-producătorului este anunţat la TV Moldova 1 în mod diferit, de la caz la caz. Totodată, este de remarcat faptul că numele/denumirea co-producătorului emisiunii Fotbal non-stop nu este anunţat nici o dată, în perioada monitorizată, în nici un fel. De asemenea, menţionăm că pe parcursul lunii ianuarie numele/denumirea co-producătorului emisiunilor Accente economice şi Super Loto nu au fost anunţate în vreun mod oarecare, iar în cazul emisiunii Natura în obiectiv observăm că în unele zile co-producătorul este anunţat, iar în altele – nu (cum s-a întâmplat, de exemplu, în 06.01.2013; 13.01.2013; 19.01.2013; 02.02.2013; 10.02.2013; 17.02.2013; 24.02.2013).

Volumul emisiunilor achiziţionate, după cum am remarcat anterior, a constituit 13.240 sec. (ciclul „Reporter de gardă”) sau aproape 4 ore (1 %). Cota de 1 % a fost calculată din volumul de emisie monitorizat de catre APEL – 12 ore pe zi (vezi Diagrama 7). Dacă ciclul achiziţionat a fost reluat (re-difuzat) fidel în orele nocturne, atunci cota se dublează – 2 %. Dacă exceptăm timpul dedicat ştirilor, evenimentelor sportive, jocurilor, serviciilor teletext etc, putem presupune că se acumulează un volum de aproximativ 3 la sută. Anume acest indice, de fapt, arată gradul în care TV Moldova 1, realmente, completează volumul de emisie cu achiziţii de la producătorii independenţi autohtoni. 

Diagrama 7

În cazul în care calculele ar fi făcute împreună cu emisiunile co-produse (vezi Diagrama 8) ele nu ar reflecta scopul primordial, pentru care sunt necesare achiziţiile – fortificarea independenţei editoriale şi diversificarea produselor mediatice oferite publicului.  

  Diagrama 8
   [image: image9.emf]Tv Moldova 1: raport volum emisie proprie / volum 

Astfel, calculele denotă că, în ianuarie-februarie 2013 TV Moldova 1 a achiziţionat şi a co-produs 51 de ore, difuzate zilnic în intervalul ora 6.00 – ora 24.00 – timp monitorizat de APEL. In cazul în care aceste produse au fost reluate (re-difuzate) indicele se ridică la cam 14 la sută, ceea ce ar constitui o creştere aproape triplă faţă de cele preconizate în Caietul de sarcini, şi o depăşire a cotei minime, recomandate de Directiva europeană la care ne-am referit. Însă nu putem aborda în felul acesta problema. Chiar dacă majoritatea emisiunilor co-produse, puse pe post de TV Moldova 1 în lunile ianuarie-februarie 2013, vizează probleme ce se referă la domeniul social, economic, cel al educaţiei, nu lipsesc cele dedicate jocurilor şi evenimentelor sportive. Or, recomandările europene se referă explicit la achiziţii de la producătorii independenţi autohtoni, exceptand jocurile si evenimentele sportive etc. 

III Concluzii şi recomandări

· În Caietul de sarcini Radio Moldova şi TV Moldova 1 au formulat în mod diferit obiectivele privind cota produselor achiziţionate şi co-produse ce urmează a fi atinsă: Radio Moldova, bunăoară, şi-a propus drept scop să asigure 5% din volumul de emisie  cu produse achiziţionate, iar  TV Moldova 1 - ca ponderea emisiunilor co-produse şi/sau achiziţionate să ajungă la 5,08% din volumul emisiei originale. Acest lucru provoacă confuzii şi, deopotrivă, dificultăţi în ceea ce priveşte înţelegerea şi modul de evidenta si de verificare a îndeplinirii obiectivelor în cauză. Prin urmare, ar fi necesar să fie  unificat limbajul în care sunt formulate obiectivele, iar obiectivele propriu-zise ar trebui să corespundă neabătut legislaţiei naţionale şi recomandărilor europene.

· În ianuarie-februarie 2013 Radio Moldova a difuzat 3 cicluri de emisiuni achiziţionate, 5 cicluri de emisiuni co-produse şi 3 rubrici permanente co-produse, pe când  TV Moldova 1 a difuzat, în aceeaşi perioadă, 1ciclu de emisiuni achiziţionate şi 11 cicluri de emisiuni co-produse. Datele monitorizării denotă faptul că atât numărul emisiunilor/rubricilor achiziţionate/co-produse, cât şi durata acestora diferă, în unele cazuri tranşant, de la o lună la alta. Ar fi recomandabil ca atat numărul, cat şi durata emisiunilor achiziţionate şi co-produse să fie repartizate, mai mult sau mai puţin, uniform pe parcursul timpului calendaristic.
· In mai multe rânduri, numele/denumirea co-producătorului nu este anunţat în nici un fel pe parcursul unei luni sau chiar a întregii perioade monitorizate. Este necesara identificarea tuturor autorilor de produse mediatice, dat fiind ca drepturile de autor au incidenta si asupra coproductiilor.  

· IPNA Compania „Teleradio - Moldova” a achizitionat un număr redus de emisiuni de la producătorii independenţi autohtoni. Acest fapt afecteaza diversificarea produselor mediatice oferite publicului pe contul achizitiilor. Si, daca Radio Moldova, ca volum de emisie asigurat prin achizitii de la producatori independenti autohtoni, a atins, in mare, obiectivul preconizat, atunci Tv Moldova 1 urmeaza sa depuna eforturi suplimentare in directia data. Se impune o fortificare a relatiilor dintre Companie si producatorii independenti autohtoni in vederea atingerii scopului principal pentru care sunt necesare achiziţiile – creşterea gradului de independenţă editorială.  

